**Приложение № 10**

**Проект!**

**ДОГОВОР**

**№ 01-04-……../2018 г.**

 Днес, ............2018 г. в гр. София, между представители на страните:

“**БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС № BG 175403856, представлявано от инж. Любомир Симеонов Илиев, в качеството на Управител, наричано за краткост “**ВЪЗЛОЖИТЕЛ”, от една страна**

и

 “………………………………………”,със седалище и адрес на управление: гр. ……………., ул………………., вписано в Търговския регистър при Агенцията по вписванията с ЕИК № ............, ИН по ЗДДС № ……………….., представлявано от ……………………………………… , в качеството на ……………., наричано за краткост **“ИЗПЪЛНИТЕЛ”,** от друга страна,

**на основание чл. 112 и чл.183 от Закона за обществените поръчки (ЗОП) и влязло в сила Решение № ......../............2018г. на Управителя на „БДЖ–Товарни превози” ЕООД за определяне на изпълнител на обществена поръчка с предмет: „Доставка на 80 броя челни въздухоспирателни кранове G1" (40 броя леви и 40 броя десни) и 850 броя челни въздухоспирателни кранове G1¼” (425 броя леви и 425 броя десни) за 2018 г.”, се сключи настоящият договор за следното:**

1. **ПРЕДМЕТ НА ДОГОВОРА**

**Чл.1.(1)** Възложителят възлага, а Изпълнителят приема да извърши, срещу възнаграждение и при условията на този договор, доставка на:

- **80 бр**.челни въздухоспирателни кранове G1" (40 бр. ляв и 40 бр.десен)

- **850 бр**. **челни въздухоспирателни кранове** G1 ¼ " (425 бр. леви и 425 бр. десни).

 **(2)** Изпълнителят се задължава да достави посочените по вид и количество резервни части, съгласно техническите изисквания, заложени в Техническа спецификация за доставка на челни въздухоспирателни кранове G1”и G1¼” (ляво и дясно изпълнение) за обезпечаване необходимостта на “БДЖ-Товарни превози” ЕООД за 2018 г.”. (Приложение № 1 към договора), приложеното към Техническо предложение на ИЗПЪЛНИТЕЛЯ (Приложение № 2) и Ценовото предложение на ИЗПЪЛНИТЕЛЯ (Приложение № 3), неразделна част от настоящия договор.

 **ІI. ЦЕНИ И НАЧИН НА ПЛАЩАНЕ**

 **Чл.2.(1)** Цените са съгласно ценовото предложение на определения за ИЗПЪЛНИТЕЛ участник /Приложение № 3/, неразделна част от настоящия договор.

**(2)** Цените се разбират DDP, съгласно изискванията на INCOTERMS 2011 (включително опаковка, маркировка, транспорт, застраховка, мито) в складове на възложителя:

 • Вагоноремонтен цех Подуяне - гр. София, ул. „Майчина слава” № 2;

 • Вагоноремонтен цех Пловдив - гр. Пловдив, бул. „Найчо Цанов” № 42А;

• Вагоноремонтен цех Горна Оряховица разпределителна - гр. Горна Оряховица, гара Горна Оряховица разпределителна;

 • Локомотивно депо Стара Загора - гр. Стара Загора, п.к. 6002, кв. „Индустриален”.

**(3)** Общата стойност на договора възлиза на **………..** (словом..) лева без ДДС, разпределена, както следва:

* доставка на **80 бр**.челни въздухоспирателни кранове G1" (40 бр. ляв и 40 бр.десен)

 1.Единична цена за доставка на въздухоспирателен кран G1” ляв, с каталожен № ………………… - ........................лв. без ДДС;

 2.Единична цена за доставка на въздухоспирателен кран G1” десен, с каталожен № ………………… - ........................лв. без ДДС;

3.Общата стойност за доставка на 80 броя въздухоспирателен кран G1” (40 бр.ляв и 40 бр.десен) е ..................... лв. без ДДС.

* доставка на **850 бр**. челни въздухоспирателни кранове G1 ¼” (425 бр. леви и 425 бр. десни)”
1. Единична цена за доставка на въздухоспирателен кран G1 ¼” ляв, с каталожен № ………………… - ........................лв. без ДДС;
2. Единична цена за доставка на въздухоспирателен кран G1 ¼” десен, с каталожен № ………………… - ........................лв. без ДДС;
3. Общата стойност за доставка на 850 броя въздухоспирателен кран G1 ¼” (425 бр.ляв и 425 бр.десен)е ..................... лв. без ДДС.

 **Чл.3.(1)** Условия и начин на извършване на плащането - в срок до 30 календарни дни след доставката на челните въздухоспирателни кранове и представянето на следните документи:

1. оригинална фактура, издадена на името на ”БДЖ – Товарни превози” ЕООД, с адрес: гр. София - 1080, ул. “Иван Вазов” № 3 с МОЛ – инж. Любомир Илиев– Управител, съдържаща № на договора за доставка и предмет на договора;
2. приемо-предавателен протокол за извършена доставка на челни въздухоспирателни кранове, подписан от оправомощени представители на двете страни;
3. документи/протоколи от проведени изпитвания вид „2.2”, съгласно т.3.2 от БДС EN 10204 или еквивалентен/и, в съответствие с изискванията на БДС EN 14601 за: момент на отваряне/затваряне и проверка на фиксирането на ръкохватката в крайни положения; време за спадане на налягането (проходимост); изпитване на плътност.

 **(2)** На плащане подлежат само приетите от Възложителя по количество и вид челни въздухоспирателни кранове .

**(3)** Плащането ще се извърши от Възложителя по банков път, в лева по сметката на Изпълнителя в банка ......................., клон ………………, IBAN: …………………….., BIC: ……………….., титуляр: …............................

 **(4)** Адресът, на който трябва да се предоставят документите за извършване на плащането: гр. София -1080, ул. “Иван Вазов” № 3, ”БДЖ – Товарни превози” ЕООД, дирекция „Ремонт на локомотиви и товарни вагони”, отдел „Ремонт на товарни вагони”.

**(5)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на раздел ІІІ, чл.5, ал.7 от настоящия договор (в случай, че има декларирани подизпълнители).

1. **СРОК, МЯСТО, НАЧИН НА ИЗВЪРШВАНЕ НА ДОСТАВКАТА И МАРКИРОВКА**

**Чл.4.** Настоящият договор се сключва за срок от 5 (пет) месеца, считано от датата на подписването му от страните.

**Чл.5.(1)** Доставката на челни въздухоспирателни кранове се извършва, съгласно „Техническата спецификация” – Приложение № 1, неразделна част от договора:

* на 4 партиди за доставка на 850 бр. челни въздухоспирателни кранове G1 ¼” (425 бр. леви и 425 бр. десни):

І партида – до 30 ( тридесет) дни от сключване на договора;

 ІІ партида – до 60 (шестдесет) дни от сключване на договора;

 ІІІ партида – до 90 (деветдесет) дни от сключване на договора;

 IV партида – до 120 (сто и двадесет) дни от сключване на договора.

 - на 1 партида за доставка на 80 бр.челни въздухоспирателни кранове G1" (40 бр. ляв и 40 бр.десен) - до 60 (шесдесет) дни от сключване на договора.

**(2)** Транспортирането на челни въздухоспирателни кранове се извършва за сметка на ИЗПЪЛНИТЕЛЯ с организиран от него транспорт до складовете на възложителя.

 **(3)** Въздухоспирателните кранове следва да се доставят опаковани в стандартната опаковка на производителя, съгласно чл.2, ал.2 от договора,осигуряваща запазване на целостта им и изключваща евентуални повреди при транспортиране и съхранение. Всяка опаковка да бъде обозначена със знака на производителя и да съдържа описание на доставените кранове.

**(4)** На предаване и приемане подлежат само въздухоспирателни кранове, които съответстват по вид, количество и качество на челни въздухоспирателни кранове, предмет на доставка по настоящия договор и при условие, че са придружени с документи за съответствие.

 **(5)** Предаването на стоката се извършва с приемо - предавателен протокол за приемане на извършена доставка, подписан от оправомощени представители на ВЪЗЛОЖИТЕЛЯ и ИЗПЪЛНИТЕЛЯ.

**(6)** За дата на доставка на въздухоспирателни кранове се счита датата на двустранно подписания приемо-предавателния протокол по ал. 5.

**(7)** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**ІV. ПРАВА И ЗАДЪЛЖЕНИЯ НА СТРАНИТЕ**

 **Чл. 6.(1)** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълнява в срок и без отклонения съответните дейности и задължения, съгласно настоящия договор.

2. да извършва проверка във всеки момент от изпълнението на договора относно качество, количества и технически параметри без това да пречи на дейността на ИЗПЪЛНИТЕЛЯ.

3. да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел VІІ от настоящия договор.

4. да прави рекламации при установяване на некачествен въздухоспирателен кран, който не е в съответствие с приложените към настоящия договор Техническа спецификация за доставка на челни въздухоспирателни кранове G1” и G1¼” (ляво и дясно изпълнение) за ПЖПС на "БДЖ - Товарни превози" ЕООД за 2018 г. (Приложение № 1) и Техническо предложение на ИЗПЪЛНИТЕЛЯ (Приложение № 2).

5. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

 **(2).** ВЪЗЛОЖИТЕЛЯТ е длъжен:

1. да заплати на ИЗПЪЛНИТЕЛЯ възнаграждение в размер, при условия и в срок съгласно настоящия договор.

2. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**Чл.7.(1)** ИЗПЪЛНИТЕЛЯТ има право:

1. да получи уговореното възнаграждение при условията и в срока, посочени в настоящия договор.

2. да иска от ВЪЗЛОЖИТЕЛЯ необходимото съдействие за осъществяване на работата по договора;

**(2).** ИЗПЪЛНИТЕЛЯТ e длъжен:

1. да изпълни поръчката качествено в съответствие с Техническа спецификация за доставка на челни въздухоспирателни кранове G1” и G1¼” (ляво и дясно изпълнение) за ПЖПС на "БДЖ - Товарни превози" ЕООД за 2018 г. (Приложение № 1) и Техническо предложение на ИЗПЪЛНИТЕЛЯ (Приложение № 2), неразделна част към настоящия договор.

2. да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

3. да сключи договор/договори за подизпълнение с посочените в офертата му подизпълнител/и в срок от 5 (пет) дни от сключване на настоящия договор и да предостави оригинален екземпляр на Възложителя в 3 /три/ дневен срок.

**V. КАЧЕСТВО И ГАРАНЦИОНЕН СРОК**

**Чл.8.(1)** ИЗПЪЛНИТЕЛЯТ гарантира, че въздухоспирателните кранове ще съответстват на техническите изисквания на Възложителя, заложени в „Техническа спецификация за доставка на челни въздухоспирателни кранове G1” и G1¼” (ляво и дясно изпълнение) за ПЖПС на "БДЖ - Товарни превози" ЕООД за 2018 г. (Приложение 1 към настоящия договор).

 **(2)** Гаранционият срок на въздухоспирателните кранове е …………… (не-по-кратък от 24) месеца от датата на доставка.

**VІ. РЕКЛАМАЦИИ**

**Чл.9.(1)** Рекламации за количествени несъответствия и видими дефекти се правят в момента на получаването на въздухоспирателните кранове и се удостоверяват с приемо-предавателен протокол, подписан от оправомощени представители наИзпълнителяиВъзложителя**.**

 **(2)** Рекламации за качество, скрити дефекти и отклонения от изискванията наВъзложителя, се правят с двустранно подписан протокол между оправомощени представители на двете страни в рамките на 1 (един) месец след изтичането на гаранционния срок, съгласно раздел V, чл.8, ал.2 от договора при положение, че са констатирани в рамките на гаранционния срок.

 **(3)** За разглеждането и съставянето на протоколите по ал.1 и ал.2, Изпълнителят е длъжен да се яви до 10 (десет) дни от писменото му уведомяване. В случай на неявяване или не постигане на споразумение, рекламацията се удостоверява от независима организация за контрол.

**(4)** Рекламираните по качество резервни части се подменят с качествени такива в едномесечен срок от датата на предявяване на рекламацията, за сметка на ИЗПЪЛНИТЕЛЯ. При неизпълнение на това задължение от ИЗПЪЛНИТЕЛЯ некачествените въздухоспирателни кранове се считат за недоставени и той дължи възстановяване на стойността на рекламираните въздухоспирателни кранове и санкциите в раздел VІІ, чл.10, ал.1 от настоящия договор.

**(5)** За подменени в условията на гаранция, рекламирани въздухоспирателни кранове, започва да тече нов гаранционен срок, равен на договорения в раздел V, чл.8, ал.2 от настоящия договор.

**VІІ.** **САНКЦИИ**

 **Чл.10.(1)** При неизпълнение на което и да е от договорните задължения, включително закъснение на доставката, ИЗПЪЛНИТЕЛЯТ дължи неустойка в размер на 0,2% на ден, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

**(2)** Възложителят приспада начислената по предходната клауза неустойка, от гаранцията за изпълнение на договора или от която и да е друга сума, дължима на Изпълнителя по този договор.

**VІІІ. ГАРАНЦИЯ ЗА ИЗПЪЛНЕНИЕ**

**Чл.11.** При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет на сто) от стойността на договора без ДДС, а именно ……… (…………………………) лева, под формата на ..............................................

 „**Гаранцията за изпълнение**“, която служи за обезпечаване на изпълнението на задълженията на ИЗПЪЛНИТЕЛЯ по договора.

**Чл. 12.** Когато като гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ (посочена в уведомителното писмо с приложеното решение за определяне на изпълнител)**.**

**Чл.13.(1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ (да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор, без да е необходимо посочване на конкретни обстоятелства или представяне на доказателства);

2. да бъде със срок на валидност за целия срок на действие на договора плюс 30 (тридесет) дни, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл.14.(1)** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на договора плюс 30 (тридесет) дни.

**(2)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

 **Чл.15.(1).** ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след приключване на изпълнението на договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

 **(2)** Освобождаването на гаранцията за изпълнение се извършва, както следва:

 1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в раздел ІІ, чл.3, ал.3 от договора;

 2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

 3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

 **(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

 **Чл. 16.(1)** ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

 **(2).** ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

 1. ако ИЗПЪЛНИТЕЛЯТ забави изпълнението на някое от задълженията си по договора с повече от 30 /тридесет/ календарни дни и ВЪЗЛОЖИТЕЛЯТ прекрати договора на това основание;

 2. при пълно неизпълнение и прекратяване на договора от страна на ВЪЗЛОЖИТЕЛЯ на това основание;

 3. при прекратяване на дейността на ИЗПЪЛНИТЕЛЯ или при обявяването му в несъстоятелност.

 **(3).** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

 **Чл.17.** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 7 (седем) работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл.11 от договора.

**Чл.18.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**ІХ. СЪОБЩЕНИЯ**

**Чл.19.(1)** Всички съобщения между страните, свързани с изпълнението на този договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ и ИЗПЪЛНИТЕЛЯ**.**

**(2)** За дата на съобщението се смята:

 - датата на предаването - при предаване на ръка на съобщението срещу подпис от страна на оправомощено лице;

 - датата на пощенското клеймо на обратната разписка - при изпращане по пощата;

 - датата на приемането - при изпращане по факс;

- датата на изпращането – при изпращане на съобщението по електронната поща.

**(3)** Валидни адреси за приемане на съобщения, свързани с изпълнението на този договор и предаване на документи са:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**„БДЖ - Товарни превози” ЕООД ……………………...................**

**гр. София 1080 ………………………………...**

**ул. „Иван Вазов” № 3 ………………………………...**

**отдел „Ремонт на товарни вагони” ...................................................**

 **(4)** Страните по договора определят следните оправомощени лица за осъществяване на връзка по оперативното изпълнение на договора:

от страна на „БДЖ - Товарни превози” ЕООД: ….…….., на длъжност: ........., отдел ..........,тел.: ……..; e-mail: ……………;

от страна на „.........…”: ....……, на длъжност: ........, тел.: ……..; e-mail: ……………

 **Чл.20.** При промяна на адреса, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения изпратени на последния валиден по договора адрес се считат за надлежно получени.

**X. ПРЕКРАТЯВАНЕ НА ДОГОВОРА**

 **Чл.21.** Настоящият договор се прекратява:

 1. с изтичане на срока по раздел ІІI, чл.4 от договора;

 2. по взаимно съгласие на страните, изразено писмено;

 3. по реда на чл.118, ал 1 от ЗОП;

 4. при условията по чл. 5, ал. 1, т. 3 от ЗИФОДРЮПДРКЛТДС.

 **Чл.22.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. не е изпълнил изцяло договора;
2. забави изпълнението на някое от задълженията си по договора с повече от 30 /тридесет/ календарни дни;
3. не отстрани констатирани от ВЪЗЛОЖИТЕЛЯ недостатъци в срока, посочен в раздел VІІ от договора;
4. не изпълни точно някое от задълженията си по договора;
5. използва подизпълнител, без да е декларирал това в заявлението си, или използва подизпълнител, който е различен от този, посочен в заявлението му;

6. бъде обявен в несъстоятелност или когато е в производство по несъстоятелност или ликвидация.

 **XІ. ЗАКЛЮЧИТЕЛНИ РАЗПОРЕДБИ**

**Чл.23.** Страните по настоящия договор могат да го изменят единствено при настъпване на някое от условията на чл. 116, ал. 1 от ЗОП.

**Чл.24.** Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно – по съдебен ред.

 **Чл.25.** За всички неуредени в настоящия договор въпроси се прилага действащото законодателство на Република България.

 **Чл.26**. Настоящият договор се състои от 7 (седем) страници и се състави, подписа и подпечата в два еднообразни екземпляра, по един за всяка от страните.

**Приложения:**

 1.Техническа спецификация за доставка на челни въздухоспирателни кранове G 1 ¼" и G 1" (ляво и дясно изпълнение) за ПЖПС, собственост на „БДЖ – Товарни превози” ЕООД –Приложение № 1;

2.Копие на Техническото предложение на ИЗПЪЛНИТЕЛЯ – Приложение № 2;

3.Копие на Ценово предложение на ИЗПЪЛНИТЕЛЯ – Приложение № 3;

 4. Работни чертежи на изделията в 2 екземпляра, заверени от участника с оригинален подпис и печат, съгласувани от Възложителя.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ннж. Любомир Симеонов Илиев ………………………………..**

*Управител на „БДЖ – Товарни превози” ЕООД* **………………………………..**

Съгласувано с:

 ................................ Ваня Флорова

Главен юрисконсулт на „БДЖ – Товарни превози” ЕООД

………………........ Екатерина Савова

Директор „Финанси и обща администрация”

.................................. инж. Ангел Калинов

И.д.Директор „Ремонт на локомотиви и товарни вагони”

**………………….инж.Венцислав Славков**

*Ръководител отдел „Ремонт на локомотиви”*

**.........................инж. Светослав Иванов**

Р-л отдел „Ремонт на товарни вагони”

.................................. инж. Десислава Христова

И.д.Ръководител отдел „ОПП”

Изготвил: .................................. Даниела Дойкова

*Главен експерт, в отдел „ОПП”*